محترم والدین/سرپرست خواتین و حضرات،

ڈیپارٹمنٹ آف ایجوکیشن اینڈ ٹریننگ وکٹوریا میں سکول کے ان طالبعلموں کے لیے مدد پیش کر رہا ہے جو سیلاب سے متاثر ہوئے ہیں۔

جن گھرانوں کے گھروں اور/یا ذاتی چیزوں کو سیلاب سے نقصان پہنچا ہے، وہ اپنے گھر میں سکول کے ہر طالبعلم کے لیے مدد لے سکتے ہیں جسے وہ سکول کے لیے درکار چیزیں خریدنے کے لیے استعمال کرسکتے ہیں، مثلاً:

* یونیفارم آئٹمز
* جوتے
* لیپ ٹاپ
* لیپ ٹاپ بیگ
* انٹرنیٹ ڈاٹا سم
* سٹیشنری پیک
* کیلکولیٹر
* ہیڈفونز
* ورک بوٹس
* کام کے لیے لباس
* سوئمنگ کا لباس اور دوسری متعلقہ چیزیں
* سن سکرین

مندرجہ ذیل سے متاثر ہونے والے ہر طالبعلم کو$1,200 مالیت تک کی نئی چیزیں خریدنے کے لیے مدد دستیاب ہے:

* گھر سے محرومی یا گھر کو نقصان پہنچنا؛ اور/یا
* گھریلو سامان/ذاتی چیزوں سے محرومی یا ان کا نقصان

**درخواست دینے کا طریقہ**

براہ مہربانی اپنی مدد کی درخواست رجسٹر کرنے کے لیے ڈیپارٹمنٹ آف ایجوکیشن اینڈ ٹریننگ کی ہاٹ لائن  
 663 338 1800 کو فون کریں۔ یہ ہاٹ لائن پیر تا جمعہ صبح 8.30 بجے سے شام 6.00 بجے تک کھلی ہوتی ہے۔ وکٹوریا میں گورنمنٹ، کیتھولک اور خودمختار سکولوں کے طالبعلموں کو مدد فراہم کی جائے گی۔

درخواست کے سلسلے میں اس کال کے دوران آپ سے مندرجہ ذیل معلومات فراہم کرنے کو کہا جائے گا:

* فیملی نیم
* گھرانے کی رابطہ تفصیلات جیسے پتہ، فون، ای میل
* اثرات جیسے گھر، سامان/ذاتی چیزوں سے محرومی یا نقصان
* وکٹوریا میں سکول کا نام (یا سکولوں کے نام)
* آپ کے گھرانے میں سکول کے طالبعلموں کی تعداد

ہاٹ لائن کا عملہ آپ کی درخواست متعلقہ حکام کو بھیجے گا جو آپ کو سکول کے ذریعے مدد دلانے کا انتظام کریں گے۔

براہ مہربانی سیلاب سے متاثرہ گھرانوں کے لیے دیگر مدد اور معلومات کے متعلق [ڈیپارٹمنٹ آف ایجوکیشن اینڈ ٹریننگ کی ویب سائیٹ](https://www.vic.gov.au/flood-event-support-children-students-and-families) دیکھیں۔

گورنمنٹ سکولوں کے طالبعلموں کے گھرانے [450 131](tel:131450) پر فون کر کے انٹرپریٹر (زبانی مترجم) لے سکتے ہیں۔

نیک تمناؤں کے ساتھ

پرنسپل